Univerzitet u Californiji, Berkeley

Univerzitet u Kaliforniji, Berkeley (engleski: University of California, Berkeley, španski: Universidad de California en Berkeley) je javni univerzitet u američkoj saveznoj državi Kaliforniji koji je deo lanca javnih pretežito autonomnih kampusa u sastavu Univerziteta u Kaliforniji (UC). Univerzitet je osnovan 1868. godine kao prvi kampus u okviru UC-a i 2022. ga pohađalo oko 45 000 studenata. Kao osnivačka članica Udruženja američkih univerziteta, Berkli je domaćin istraživačkih instituta posvećenih prirodnim naukama, inženjerstvu i matematici. Univerzitet je osnovao i održava odnose sa tri nacionalne laboratorije u Berkliju, Livermoru i Los Alamosu, i odigrao je važnu ulogu u mnogim naučnim dostignućima, od Projekta Menhetn i otkrića 16 hemijskih elemenata do napredaka u računarstvu i genomici. Atletske ekipe Berklija, koje se takmiče kao kalifornijski Zlatni medvedi, uglavnom u Pac-12 Konferenciji, osvojile su 107 nacionalnih prvenstava, a njegovi studenti i diplomci osvojili su 223 olimpijske medalje (uključujući 121 zlatnu medalju). Među diplomcima, akademskim osobljem i istraživačima Berklija nalazi se 107 dobitnika Nobelove nagrade, 25 dobitnika Turingove nagrade, 14 dobitnika Fieldsove medalje, 30 dobitnika Vulfove nagrade, 34 dobitnika Pulicerove nagrade, 108 dobitnika MacArthur stipendije i 68 dobitnika Nacionalne nagrade za nauku. Univerzitet je dao sedam šefova država ili vlada; šest vrhovnih sudija, uključujući vrhovnog sudiju Sjedinjenih Američkih Država Earla Vorena; 22 visokih kabinetskih funkcionera; 11 guvernera; i 25 živućih milijardera. Također je vodeći proizvođač Fulbright, MacArthur i Marshall stipendista. Diplomci Berklija osnovali su značajne kompanije, uključujući Apple, Tesla, Intel, eBay, SoftBank, AIG i Morgan Stanley. Literatura Vanjske veze University of California, Berkeley official website California Golden Bears official website Povezano Akreditacija institucija za visoko obrazovanje u SAD-u